Na podlagi Zakon o organizaciji in financiranju vzgoje in izobraževanja (Uradni list RS, št. [16/07](http://www.uradni-list.si/1/objava.jsp?sop=2007-01-0718) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09 – popr.](http://www.uradni-list.si/1/objava.jsp?sop=2009-21-3033), [65/09 – popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821), [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [47/15](http://www.uradni-list.si/1/objava.jsp?sop=2015-01-1934), [46/16](http://www.uradni-list.si/1/objava.jsp?sop=2016-01-1999), [49/16 – popr.](http://www.uradni-list.si/1/objava.jsp?sop=2016-21-2169), [25/17](http://www.uradni-list.si/1/objava.jsp?sop=2017-01-1324) – ZVaj, [123/21](http://www.uradni-list.si/1/objava.jsp?sop=2021-01-2629) in Zakona o spremembi in dopolnitvi Zakona organizaciji in financiranju vzgoje in izobraževanja (Ur. l. RS, št 172/2021 - ZOFVI-M) je upravni odbor sklada na svoji seji dne 20. 12. 2021 sprejel nova, z veljavno zakonodajo usklajena

# PRAVILA ŠOLSKEGA SKLADA

**Osnovne šole prof. dr. Josipa Plemlja Bled**

**I.SPLOŠNE DOLOČBE**

1.člen

Svet zavoda Osnovne šole prof. dr. Josipa Plemlja Bled, je na seji sveta šole dne 17. 9. 2001 sprejel sklep, da ustanovi šolski sklad (ŠS).

Upravi odbor sklada, zaradi uskladitve pravil šolskega sklada z veljavno zakonodajo, sprejema ta nova pravila, s katerimi se določa namen ustanovitve šolskega sklada, ime, sedež, dejavnost, organ upravljanja, predstavljanje in zastopanje, dejavnost in pridobitev sredstev, upravičenci sredstev, program dela, kriteriji za delitev sredstev in drugo.

**II. NAMEN USTANOVITVE ŠOLSKEGA SKLADA**

2.člen

Šola je ustanovila šolski sklad, iz katerega se financirajo dejavnosti, ki niso sestavina izobraževalnega programa, oziroma se ne financirajo iz javnih sredstev, nakup nadstandardne opreme, zviševanje standarda pouka in podobno, kot so:

* nakup nadstandardne opreme in pripomočkov za pouka;
* sofinanciranje posameznih dejavnosti socialno šibkim učencem;
* za razvojno-raziskovalne in druge projekte zavoda;
* zviševanje standarda pouka oziroma vzgojno-izobraževalne dejavnosti in
* financiranje dejavnosti za udeležbo otrok, učencev iz socialno manj vzpodbudnih okolij nadejavnostih, ki so povezane z izvajanjem javno veljavnega programa, vendar se ne financirajo v celoti iz javnih sredstev, če se na ta način zagotavljajo enake možnosti**.**

3.člen

Sredstva iz šolskega sklada se lahko namenijo tudi za udeležbo otrok, učencev iz socialno manj vzpodbudnih okolij na **dejavnostih, ki so povezane z izvajanjem javno veljavnega programa, vendar se ne financirajo v celoti iz javnih sredstev, če se na ta način zagotavljajo enake možnosti.**

Upravičenci do kritja stroškov udeležbe na posameznih dejavnostih iz prejšnjega odstavka so lahko tisti otroci, učenci, ki jim je **priznana pravica do subvencije za malico v najvišjem deležu** od cene malice ali pravica do znižanja plačila za programe vrtcev do največ tretjega dohodkovnega razreda po zakonu, ki ureja uveljavljanje pravic iz javnih sredstev.

Če sredstva, namenjena iz šolskega sklada za tak namen, ne zadoščajo za kritje udeležbe vseh možnih upravičencev, upravni odbor sredstva dodeli vsem upravičencem v enakem deležu. Izjemoma upravni odbor sredstva dodeli le enemu ali samo nekaterim možnim upravičencem, če oceni, da posebne okoliščine, ki niso bile predmet odločanja o pravici do subvencije za malico, to opravičujejo. Taka odločitev mora biti sprejeta soglasno.

# III.IME, SEDEŽ IN DEJAVNOST SKLADA

4.člen

Ime sklada je »ŠOLSKI SKLAD OSNOVNE ŠOLE PROF. DR. JOSIPA PLEMLJA BLED«.

Skrajšano ime sklada je: »ŠOLSKI SKLAD OŠ BLED«.

Sedež sklada je: na Bledu, Seliška cesta 3.

Sklad zavoda deluje v okviru poslovanja zavoda, in sicer pod imenom zavoda in na sedežu zavoda.

**IV.ORGAN UPRAVJANJA SKLADA**

5.člen

Sklad upravlja **upravni odbor,** ki ga imenujesvet staršev.

Upravni odbor sklada sestavljajo predstavniki staršev in predstavniki delavcev zavoda in sicer:

* štirje predstavniki zavoda, ki jih predlaga Svet zavoda,
* trije predstavniki staršev, ki jih predlaga Svet staršev.

Predstavnike zavoda predlaga svet zavoda. Kandidiranje predstavnikov delavcev zavoda se opravi na Svetu zavoda najmanj 15 dni pred imenovanjem. Predstavnike sveta staršev pa izvolijo starši na svojem sestanku.

Na prvi seji Upravnega odbora sklada člani odbora izmed sebe izvolijo predsednika Upravnega odbora sklada.

6.člen

Mandat članov Upravnega odbora je širi leta z možnostjo ponovnega imenovanja oziroma podaljšanja mandata. Članu Upravnega odbora lahko preneha funkcija pred potekom mandata na lastno željo, zaradi zunanjih okoliščin (prenehanje zaposlitve, otrok ni več učenec šole) ali pa je odpoklican. V tem primeru se izvedejo nadomestne volitve oziroma imenovanje.

7.člen

Upravni odbor upravlja s skladom in v tem okviru izvaja zlasti naslednje naloge:

1. Sprejme pravila delovanja sklada,
2. sprejme letni program dela,
3. sprejme finančni načrt,
4. ugotovi višino razpoložljivih sredstev in materialnih pravic,
5. oblikuje predlog prioritete izvajanja nalog sklada šole in odloča o višini sredstev za posamezne naloge sklada zavoda,

5. tekoče spremlja finančno poslovanje sklada zavoda,

1. v okviru programa dela in finančnega načrta sklada zavoda odloča o finančnih poslih in upravlja s sredstvi sklada zavoda ,
2. odloča o nakupu nadstandardne opreme, sklepa pogodbe o nakupu opreme,
3. določa osnove in merila za dodeljevanje pomoči učencem ter določa pravila za podajo vlog za pomoč in odloča o morebitnih pritožbah staršev,
4. odloča o sodelovanju sklada pri posameznih projektih zavoda,
5. nadzoruje potek projektov, ki se (so)financirajo iz sredstev sklada
6. voli in razrešuje namestnika predsednika upravnega odbora,
7. oblikuje in posreduje pobude ter predloge za sodelovanje pri izvedbi programa sklada oziroma sponzorstvo, donacije in drugo posameznim institucijam, staršem, posameznikom ,

13. skrbi za promocijo sklada zavoda,

14. opravlja druge naloge, potrebne za uresničevanje nalog sklada zavoda.

8.člen

Volitve v Upravni odbor sklada razpiše odbor najkasneje 30 dni pred potekom mandata. Ob razpisu odbor opozori Svet zavoda, da predlaga svoje predstavnike v odbor, Svet staršev pa, da izvoli predstavnike staršev in opravi imenovanje Upravnega odbora. Do konstituiranja novega odbora opravlja pristojnosti odbora prejšnji odbor.

9.člen

Upravni odbor sklada se konstituira na prvi seji, ki jo skliče in vodi predsednik obora do izvolitve novega predsednika. Odbor je konstituiran, ko je izvoljen novi predsednik in njegov namestnik in določen stalni zapisnikar.

10.člen

Upravni odbor sklada je sklepčen, če je na seji prisotna večina članov odbora. Upravni odbor na svojih sejah odloča z večino glasov vseh članov. Upravni odbor o predlogu sklepov glasuje praviloma javno, razen če se odloči za tajno glasovanje.

# V.PREDSTAVLJANJE IN ZASTOPANJE SKLADA

11.člen

Sklad zastopa in predstavlja predsednik Upravnega odbora sklada. Predsednik sklada je pooblaščen, da v imenu in za račun sklada sklepa vse pogodbe, ter opravlja druge pravne posle, vendar mora tem predhodno pisno obvestiti ravnatelja.

Za zakonitost poslovanja skrbi ravnatelj, ki tudi podpisuje naloge za izplačila.

Ravnatelj ima možnost veta na sklepe upravnega odbora do presoje njihove zakonitosti.

Administrativno-tehnična opravila za sklad opravlja računovodska služba zavoda.

**VI.DEJAVNOST IN PRIDOBITEV SREDSTEV**

12.člen

Dejavnost sklada je pridobivanje sredstev iz sponzorstev, donacij, prispevkov staršev, zapuščin in iz drugih virov.

Sklad za opravljanje dejavnosti pridobiva sredstva tako, da obvešča javnost, predvsem starše učencev o potrebah po financiranju dejavnosti in potreb posameznega razreda, ki niso redni program in jih ustanovitelj ne financira, o potrebah po nakupu posebne opreme, ki je potrebna pri izvajanju izobraževalnih programov, o potrebah po strokovnih ekskurzijah, o pomoči socialno šibkim učencem pri udeležbi na ekskurzijah, v šolah v naravi, taborih, o potrebah po zvišanju standarda pouka, za kar iz rednih virov ni zadosti sredstev.

Ne glede na ureditev v zakonu, ki ureja dohodnino, je upravičenec do največ 0,3 % donacije posameznega rezidenta iz namenitve dela dohodnine za posamezno leto lahko tudi šolski sklad oziroma sklad vrtca, ki sredstva iz sklada namenja tudi otrokom, učencem iz socialno manj vzpodbudnih okolij. Šolski sklad je uvrščen na seznam upravičencev do donacij iz naslova dohodnine v skladu z zakonom, ki ureja dohodnino. Ministrstvo, pristojno za šolstvo, ministrstvu, pristojnem za finance, enkrat letno zagotovi podatke o skladih, potrebne za namen priprave seznama upravičencev do donacij.

13.člen

Šola mora seznaniti starše z možnostjo subvencioniranja iz sredstev šolskega sklada na začetku šolskega leta oziroma pred izvedbo določene dejavnosti, ki jo šola organizira. Vloga za dodelitev sredstev iz šolskega sklada se nahaja na spletni strani zavoda in pri svetovalni delavki šole. Starši lahko vlogo oddajo kadarkoli med šolskim letom.

**VII.UPRAVIČENCI SREDSTEV**

14.člen

Upravičenci do kritja stroškov udeležbe na posameznih dejavnostih so lahko tisti otroci, učenci, ki jim je priznana pravica do subvencije za malico v najvišjem deležu od cene malice.

**VIII. PROGRAM DELA UPRAVNEGA ODBORA SKLADA**

15.člen

Upravni odbor sklada pripravi vsako leto program dela, ki je osnova za pridobivanje sredstev in je tudi osnova za nabavo opreme ali za drugačno porabo sredstev.

Ko Upravni odbor ugotovi, da so na račun prispela potrebna sredstva, oblikuje predlog za koriščenje teh sredstev, ki izhaja iz letnega programa dela.

Pri nabavi opreme iz sredstev šolskega sklada Upravni odbor upošteva določila zakona o javnem naročanju, ki določajo mejne vrednosti za izvedbo posameznih postopkov oddaje javnih naročil.

Sklad zbira sredstva na transakcijski račun zavoda. Računovodstvo zavoda prispevke za sklad evidentira posebej.

**IX. KRITERIJI ZA DELITEV SREDSTEV ŠOLSKEGA SKLADA UPRAVIČENCEM**

16.člen

Za nadstandardne in druge dejavnosti šole, **ki niso sestavina ali niso povezane z izvajanjem izobraževalnega programa, oziroma se ne financirajo iz javnih sredstev,** nakup nadstandardne opreme, zviševanje standarda pouka in podobno, se za delitev sredstev upoštevajo kriterije in sicer:

17.člen

**1.)Podrobnejši kriteriji za uveljavljanje delitve sredstev učencem/otrokom za subvencioniranje:**

**a.) Minimalno preseganje socialnega minimuma:**

* višina otroškega dodatka (v skladu z veljavno lestvico, ki določa višine otroškega dodatka za tekoče obdobje in se usklajuje v skladu z zakonom):

Usklajeni zneski družinskih prejemkov (višina otroškega dodatka), opredeljena v %:

|  |  |
| --- | --- |
| Dohodkovni razred | Število točk |
| 1., 2. 3. | **60 točk** |
| 4. | **50 točk** |
| 5. | **40 točk** |

**b.)** **Število nepreskrbljenih otrok v družini (ovrednoteno z 10 točkami za posameznega otroka):**

* število nepreskrbljenih otrok v družini - **10 točk** za posameznega otroka:

**c.) Dolgotrajni socialni problem v družini (ovrednoteno z 10 točkami za posamezni primer);**

* bolezen v družini (kronična bolezen, alkoholizem, invalidnost) -- **10 točk;**
* druge materialne obremenitve družine, ki vplivajo na položaj družine in niso izvor lastne krivde staršev -- **10 točk;**

18.člen

**2.) Postopek delitve sredstev učencem:**

Pristojni organ za odločanje je imenovana tričlanska komisija, imenovana izmed članov upravnega odbora šolskega sklada, ki jo sestavljajo predsednik upravnega odbora šolskega sklada in dva člana. Člane komisije imenuje upravni odbor praviloma na svoji prvi seji v tekočem šolskem letu in so imenovani do njihove razrešitve. Komisija se sestane na začetku šolskega leta, koncem meseca septembra ali v začetku oktobra in po potrebi večkrat med šolskim letom.

Komisija pregleda prispele vloge, ter ugotovi ali so pravilno izpolnjene. Vse nepravilno izpolnjene vloge oziroma vloge z manjkajočimi podatki se morajo v določenem roku dopolniti. V kolikor kljub dopolnitvi vloge s strani staršev, ni mogoče ugotoviti izpolnjevanje posameznega kriterije, se starše pozove k dopolnitvi vloge na način, da se omogoči v pogled odločbi o upravičenosti do posamezne pravice so javnih sredstev, ki ga je izdal pristojni CSD. V kolikor pa starši vloge v vnaprej določenem času ne dopolnijo, se smatra da so svojo vlogo umaknili.

19. člen

Ko komisija ugotovi, da so vse vloge pravilno izpolnjene in podpisane, prične z ocenjevanjem vlog. Vsaka vloga se posebej oceni v skladu z vnaprej določenimi in ovrednotenimi kriteriji iz tega pravilnika.

20. člen

Komisija v svoji interni dokumentaciji pri ocenjevanju vsake vloge zabeleži uradni zaznamek z skupnim seštevkom točk in določi upravičenost oziroma neupravičenost učenca do subvencije, ob upoštevanju razpoložljivih sredstev šolskega sklada glede na določen plan razdelitve sredstev.

21. člen

Pridobitev pravice učenca do subvencije se določi ob izpolnjevanju naslednjih pogojev:

* od 50 točk do 70 točk ----------------------------- upravičenost do največ polovične subvencije;
* od 70 točk naprej ---------------------------- upravičenost do največ celotne subvencije.

22. člen

O postopku komisija piše zapisnik. Predsednik upravnega odbora, ki je tudi predsednik komisije in podpisnik, najpozneje v osmih dneh po svoji odločitvi vsem staršem pošlje pisno obvestilo o upravičenosti oziroma neupravičenosti otroka do subvencije in šolskega sklada. Sopodpisnik obvestila je ravnatelj zavoda. Zoper odločitev ravnatelja zavoda, lahko starši v petnajstih dneh po vročitvi vložijo pritožbo na pritožbeno komisijo zavoda.

**X. OBVEŠČANJE**

23.člen

Svet staršev in Svet zavoda morata biti obveščena:

* o rezultatih ob zaključnem računu sklada,
* o kazalcih, ki so predpisani z zakoni in drugimi predpisi,
* o sklepih organov sklada,
* o ugotovitvah kontrolnih organov.

# XI. PREHODNE IN KONČNE DOLOČBE

24.člen

Pravila sklada začnejo veljati, ko jih sprejme Upravni odbor sklada. Vse spremembe in dopolnitev pravil, sprejme upravni odbor, po postopku in na način, ki je določne za sprejem internih altov zavoda.

25.člen

S sprejetjem teh novih Pravil šolskega sklada, prenehajo veljati pravila šolskega sklada, ki jih je upravni odbor sprejel dne 28. 11. 2014.

Na Bledu, 20. 12. 2021

 PREDSEDNICA UPRAVNEGA ODBORA

ŠOLSKEGA SKLADA

Anja Gluhar